CELEX: 62008CA0407
Language: hu
Date: 2010-07-01 00:00:00
Title: C-407/08. P. sz. ügy: A Bíróság (második tanács) 2010. július 1-i ítélete — Knauf Gips KG, korábban Gebr. Knauf Westdeutsche Gipswerke KG kontra Európai Bizottság (Fellebbezés — Kartellek — Gipszlemez — Iratbetekintés — Mentő és terhelő bizonyítékok — A „vállalkozás” fogalma — Gazdasági egység — A gazdasági egység tevékenységéért felelős vállalkozás — Első ízben a bírósági eljárás során előterjesztett érv)

28.8.2010   
            
            
               HU
            
            
               Az Európai Unió Hivatalos Lapja
            
            
               C 234/6
            
         A Bíróság (második tanács) 2010. július 1-i ítélete — Knauf Gips KG, korábban Gebr. Knauf Westdeutsche Gipswerke KG kontra Európai Bizottság
   (C-407/08. P. sz. ügy) (1)
   
   (Fellebbezés - Kartellek - Gipszlemez - Iratbetekintés - Mentő és terhelő bizonyítékok - A „vállalkozás” fogalma - Gazdasági egység - A gazdasági egység tevékenységéért felelős vállalkozás - Első ízben a bírósági eljárás során előterjesztett érv)
   2010/C 234/09
   Az eljárás nyelve: német
   
      Felek
   
   
      Fellebbezők: Knauf Gips KG, korábban Gebrüder Knauf Westdeutsche Gipswerke KG (képviselők: M. Klusmann és S. Thomas Rechtsanwälte)
   
      Másik fél az eljárásban: Európai Bizottság (képviselők: F. Castillo de la Torre és R. Sauer, meghatalmazottak)
   
      Tárgy
   
   Az Elsőfokú Bíróság (harmadik tanács) T-52/03. sz., Knauf Gips kontra Bizottság ügyben 2008. július 8-án hozott azon ítélete ellen benyújtott fellebbezés, amelyben az Elsőfokú Bíróság elutasította a BPB plc, a Gebrüder Knauf Westdeutsche Gipswerke KG, a Société Lafarge SA és a Gyproc Benelux NV vállalatokkal szemben az EK 81. cikk alkalmazására vonatkozó eljárásban (COMP/E-1/37.152 — gipszlemezek-ügy) 2002. november 27-én hozott 2005/471/EK bizottsági határozat (HL L 166., 8. o.) megsemmisítése iránti kérelem, illetve másodlagosan a felperessel szemben kiszabott bírság csökkentése iránti kérelem tárgyában benyújtott keresetet — A gipszlemezek piacán fennálló kartell — A meghallgatáshoz való jog közigazgatási eljárásban való megsértése figyelembevételének hiánya — Az „in dubio pro reo” elv megsértése — A fellebbezővel gazdasági egységet nem képező más vállalkozások üzleti forgalmának a bírság összegének kiszámításakor való figyelembevétele
   
      Rendelkező rész
   
   
               1.
            
            
               A Bíróság az Európai Közösségek Elsőfokú Bírósága T-52/03. sz., Knauf Gips kontra Bizottság ügyben 2008. július 8-án hozott ítéletét hatályon kívül helyezi annyiban, amennyiben a Knauf Gips KG-nak tudja be a Knauf csoportot alkotó vállalkozások által elkövetett jogsértésekért fennálló felelősséget.
            
         
               2.
            
            
               A Bíróság a fellebbezést ezt meghaladó részében elutasítja.
            
         
               3.
            
            
               A Bíróság a Knauf Gips KG által az EK 81. cikknek a BPB plc, a Gebrüder Knauf Westdeutsche Gipswerke KG, a Société Lafarge SA és a Gyproc Benelux NV vállalkozásokkal szembeni alkalmazásáról szóló, 2002. november 27-i 2005/471/EK bizottsági határozat (COMP/E-1/37.152. sz. — „gipszlemezek”-ügy) megsemmisítése iránti kérelmet elutasítja.
            
         
               4.
            
            
               Minden fél maga viseli a jelen eljárásban felmerült költségeit, és a továbbiakban is a Knauf Gips KG viseli az elsőfokú eljárásban felmerült valamennyi költséget.
            
         
      (1)  HL C 313., 2008.12.6.